Viasport 17/02/2014 17:05\nViasport.bg отново подава ръка на младите спортисти в България да споделят чрез нашия сайт мисли, идеи, преживявания, чувства, спомени... Това е нещо като блог рубрика, само че тя е отворена за всички и всичко. Дори за теми извън спорта - телевизия, книга, филм, история или мечта. Ако искате да споделите нещо чрез нас, пратете ни текст, снимка и кратка визитка на мейлите или в страницата ни във фейсбук. Отворени сме за представители от всички спортове.\nЧестта да открие рубриката се пада на младия футболист и приятел на Viasport.bg - Мартин Тодоров. Получи се абсолютно нережисирано, покрай желанието ни да дадем думата на младите спортисти от началото на тази година. Мартин е футболист на Чавдар (Бяла Слатина), като поддържа интернет сайта на клуба. Което обяснява и влечението му към писаното слово, освен към Царя на спортовете, разбира се.\nТодоров споделя мисли и личен опит по една от болните теми на родния футбол - звездоманията. Подчертаваме, че не ние избираме темите. Те са изцяло ваш приоритет. Ще ги публикуваме в раздела "Колумнисти". Ето какво ни изпрати Мартин Тодоров.\nКазвам се Мартин Тодоров, на 18 години съм, занимавам се с футбол вече 8 години и искам да ви споделя за един доста наболял проблем в малките отбори по отношение на тренировъчния процес. Нещо, което доста ме афектира и дразни.\nЩе запитам читателите на Viasport.bg, възможно ли е на 16, 17, 18 години да се смяташ за "звезда" (образно казано, защото звезди има, но те са само на небето) и да не ходиш на тренировки, а само на мачове? Когато започнах да тренирам нямаше подготвителни групи, а направо се започваше от деца. И още оттогава съм забелязал, че "по-големите" и "звездите" тренировките не ги интересуваха, а ходеха само за двубоите. И на мен ми беше чудно как така нямат желание и нарочно пропускат подготовката, защото едва ли не "могат" и без нея.\nДа, но с напредването на времето пораснах и аз. И тогава разбрах, че с годините хората се променят и тръгват по лош път. Как когато бяхме деца можеше същите момчета да се събираме по 18-20 души, а сега едва 4-5. Но дойде ли петък или събота - денят на мача, вече няма място в съблекалнята. И как "звездите на отбора" почват да говорят колко добри са и да се оправдават с доста недомислени извинения. И това е всеки път.\nЩом на 18 години се смяташ за "звезда", какъв ще бъдеш на 25-30 години, когато трябва да си в разцвета на своята футболна кариера, стига да продължиш да се занимаваш с този спорт. За съжаление обаче, както споменах по-горе, повечето момчета тръгват по лош път и за тях всичко приключва на 18-19-годишна възраст. Колкото и талантливи да са, дискотеките, баровете, алкохолът и наркотиците ги погубват. Сигурен съм, че този проблем е в повечето малки отбори от цяла България, защото в добрите школи си има ред и такива неща се наказват сурово.\nИ как после треньорите са виновни за загубите и понасят негативите, а повечето хора не са запознати, че когато на тренировка има 5 човека просто няма какво да се направи. Как да тренираш за мач, като утре "звездите" просто няма да знаят какво да правят и ще си играят "тяхната си игра", каквато я играят по поляните и площадките.\nВ последните дни чух изказване на един от тези, които се мислят за "звезди" и неговите думи бяха: "Аз искам да стана известен футболист, за да ходя по дискотеките и да свалям мадамите..." Кажете ми как после ще има футбол в България с такова мислене на повечето от подрастващото поколение? И явно изразът, че има футболисти само за тренировка и такива само за мачове, тук важи в пълна сила.\nКогато си дете в главата ти се върти само футболът. Но с течението на времето се появяват и други неща - момичетата са едно от тях и това е напълно нормално. И защо трябва да пречат на твоя тренировъчен процес, който е около 2 часа на ден? Аз нямам обяснение. Тренираш 5-10 години и накрая спираш. Защо?! Къде отидоха всички твои мечти да станеш футболист? Или сега вече сме не етап да запалиш една от "веселите цигари", да демонстрираш колко можеш да изпиеш... Тези неща ще те направят ли голям мъж?\nНо в крайна сметка всеки сам прави своя избор в живота какъв иска да бъде - човек или поредната отрепка. И един съвет от мен. Имате ли мечти, следвайте ги докрай, колкото и трудно да е това. Ще си заслужава, гарантирам ви.\nБлагодаря за отделеното време и се извинявам, ако съм използвал някъде твърде груби думи.\nМартин Тодоров Цанковски е роден на 01.10.1995 г. Футболист на ПФК Чавдар (Бяла Слатина) от сезон 2006/2007 досега. Постове на които играе: централен защитник, десен бек, ляв бек. На 21 април 2011 г. претърпява тежка контузия на глезена и 3 месеца е извън терените. През сезон 2011/2012 е капитан на юноши младша и юноши старша възраст на Чавдар (Бяла Слатина). На 19.11.2011 г. отбелязва първото си попадение с екипа на Чавдар - срещу Ботев (Враца). Награждаван е за най-добър футболист при юношите на Чавдар в различни години. Заема пето място в анкетата за "Най-добър спортист на Община Бяла Слатина" за 2012 г.


Евромачове за вторник 19-ти Април\nПубликувано на 19.04.16\nвторник 19-ти април 21:45\nЗастрашения от изпадане отбор на Нюкасъл посреща на своя „Сейнт Джемсис Парк” устремилия се към място в топ 4 отбор на Манчестър Сити. До някаква степен сезона е провал и за двата отбора. Феновете на „свраките” едва ли са си мислили, че отбора им ще се бори за своето място в елита, докато в началото на сезона мераците на Манчестър Сити бяха за титла. Все пак „гражданите” се класираха за полуфиналите в Шампионска лига и феновете би трябвало да са доволни. Сити няма да може да разчита на контузените Давид Силва, Венсан Компани и Рахим Стърлинг. За Нюкасъл контузени са Тим Крул, Колочини, Янмаат, Хайдара, Мбабу и Елиът. Нюкасъл няма на къде да отстъпва и ще играе на живот и смърт.\nКоефициент 2,40 от Bet365\nПСВ – Витес\nШампионата в Холандия навлиза в своята решителна фаза. Домакините от ПСВ водят люта битка с Аякс за шанпионската титла. В момента двата отбора са с по 75 точки и всеки един двубой от тук нататък ще е изключително важен. ПСВ е отличен домакин, но в последно време записа някои колебливи игри у дома (равенство 1:1 с Хееренвеен и загуба 1:2 от Аякс. Все пак в последния двубоя ПСВ се върна на победния път на домашна сцена (победа 2:0 над Вилем). ПСВ няма право на грешка, ако иска да остане в борбата за титлата.\nВтория в класирането отбор на Наполи посреща 14-я Болоня в първия двубой от 34-я кръг на италианската Серия А. Домакините на практика се простиха с мераците си за титлата, след като през уикенда загубиха с 0:2 от Интер и по този начин вече отстъпват на цели 9 точки от лидера Ювентус. Големия отсъстващ за Наполи е основния им голмайстор Гонзало Игуаин, който продължава да изрърпява наказание. Определено без него на отбора липсва мощ в нападение. Гостите могат да са спокойни за своето оставане в елита и доиграват шампионата без особено напрежение. Аут за гостите поради контузии са Матия Дестро, Морлео и Донса. Без Игуаин може да се очакват по-малко голове в срещата.\nПрогноза Под 3.5 гола в мача


Храна за хората: Национална хранителна банка. Как можем да помогнем?\nНе е хуманно в едно общество, което се определя като "цивилизовано" и "напреднало", да има хора, които си броят стотинките за да си купят храна. Недостойно е да има гладуващи хора и в същото време да се изхвърля храна под формата на брак от хранителната и ресторантьорската мрежа.\nМечтата ни е в България да съществува напълно функционираща Национална Хранителна Банка, в която да участва добре изградена мрежа от неправителствени организации, правителствени институции, както и бизнеса в сферата на хранителната индустрия и хранителния бранш.\nОт 2012-та година у нас функционира неправителствената организация Българска Хранителна Банка. Българска хранителна банка работи за намаляване на глада и ограничаване на разхищаването на годна за консумация храна в България чрез събиране, съхраняване и раздаване на дарени хранителни продукти в съответствие с всички изисквaния за безопaсност и чрез развитие на инфраструктура за партниране с други организации за предоставяне на дарена храна дългосрочно и на максимален брой хора.\nРазберете повече за различните възможности за включване и допринасяне към дейността на БХБ.\nДруга неправителствена организация със социална насоченост, която организира подпомагане с храна на социално слаби семейства е сдружение „Празнични герои“.\nРазберете повече за Холидей Хироус и възможностите да подпомогнете тяхната дейност.\nОт 1 януари 2013 година прагът на бедност у нас е 241 лева месечно на човек. Според статистиката над 1,6 милиона българи живеят с по-малко от тези пари, като поне 400 хиляди от тях са деца, а над 500 хиляди – възрастни хора.\nСлучвало ли ви се е да дарявате излишна храна? Как се дарява храна? Прочетете статия.\nИскаш да допринесеш с нещо за по-добрия свят, но не знаеш с какво? Включи се към някой от нашите проекти, потърси в още много други доброволчески възможности или ни пиши с твои идеи и предложения.\nИмате желание да ни подкрепите финансово или по други начини? Търсим съмишленици, приятели, партньори за коопериране и колаборация! Пишете ни!


Арда без Ради Василев и в следващия двубой - БГ Футбол - efbet Лига - Gong.bg\nНападателят Радослав Василев е единственият играч в лазарета на Арда. Той е пипнал вирус преди двубоя със Славия в понеделник (0:1) и не попадна в групата. Доскоро Василев е бил с висока температура, но състоянието му се подобрява. Очаква се днес или утре нападателят да започне бегови занимания. Щабът обаче няма да форсира завръщането му на терена.\nТака 29-годишният реализатор ще пропусне и гостуването на Ботев Враца в събота от 12:00 часа. Този сезон Василев има 8 гола в 20 мача за Арда в елита. Най-резултатният му сезон е за Славия – 10 попадения през 2014/2015 година.\nВ отсъствието на Василев на върха на атаката на кърджалийци действаше Илиша Сам, който обаче не помогна при загубата от Славия. „Белите“ спечелиха с 1:0 след гол от дузпа на Галин Иванов. Наказателният удар обаче беше спорен за нарушение срещу самия Иванов. / „Тема Спорт“


Portal.bg: Петнадесет аргумента в полза на LINUX\nПетнадесет аргумента в полза на LINUX (12-4-2005)\nОригинала на статията се намира на сайта на списание Upgrade.\nАвторът предлага 15 аргумента "за" от три различни гледни точки: програмно-техническа, икономико-юридическа и емоционална.\nВ края на 80-те години на миналия век, професорът от университета в Амстердам Андрю Таненбаум започва създаването на Minix – UNIX подобна операционна система, която да може да работи върху персонални компютри1. Това решение е било предизвикано от факта, че стойността на лиценза за използване на “истински” UNIX е била прекалено висока, за да бъде възможно той да се използва в университета. През пролетта на 1991 г., студента от Университета в Хелзинки, Линус Бенедикт Торвалдс решава да преработи Minix и да го адаптира за използване върху компютри с 386 архитектура2. Самият Линус възприемал тази своя дейност като хоби. Първоначално се предполагало, тя да бъде свободна от комерсиалните лицензните ограничения, но да се мине съвсем без ограничения се оказа невъзможно – в момента Linux се разпространява съгласно условията на така нареченият Обществен лиценз GNU )GNU General Public License), който е разработен за проекта GNU Фонд за свободен софтуер (Free Software Foundation) и налага ограничения от некомерсиален характер.\nАко се опитаме да проведем социологическо проучване на причините за растящата популярност на Linux, най-вероятно мненията ще бъдат равномерно разпределени в целия интервал от „това просто е модерно“ до „това е модел на нови социални взаимоотношения в постиндустриалното общество“, което ни позволява да говорим за Linux не само като една юниксподобна операционна система, но и да го приемем като някакъв социален феномен.\nНапълно е възможно да не е далеч времето, когато познаването и умението да се работи с тази операционна система ще стане нещо подобно на правилата за добрия тон. Напълно е възможно края на миналия и началото на сегашния век да влязат в историята като времето на противопоставяне между великата империя Microsoft и независимите разработчици, сплотени от идеите на Open Source и избрали Linux за издигане на идеологията на свободата.\nСамо фактът, че операционна система, „създадена със свободният труд на свободно обединили се хора“, е реален конкурент на Windows е достатъчен да характеризираме Linux като феномен, нямащ други аналози3. Количеството аргументи в полза на това, че Linux може и трябва да бъде използван се увеличават с всеки изминал ден.\nА нужен ли е Linux точно на вас? Отговорът на този въпрос е най-удобно да се потърси от три различни гледни точки – програмно-техническа, икономически-юридическа и емоционална. И така, нека започнем ...\nПЪРВА ГЛЕДНА ТОЧКА – ПРОГРАМНО-ТЕХНИЧЕСКА\nБез всякакви претенции за оригиналност ще рискувам да предположа, че повечето хора купуват компютър за да могат да изпълняват върху него едни или други приложни програми. Подразбира се, че ситуация, при която редовно се налага рестартиране на системата, при което се губят всички междинни резултати, трудно може да се нарече нормална.\nLinux е много устойчива система. Ако потребителят на Windows представлява човек, закален от „синия екран“ и от предложенията „да изпратя ли съобщение за грешка“, то потребителят на Linux практически е лишен от тези „удоволствия“. Максималното, на което е способен Linux е моментално да затвори увисналото приложение. При това, самата система, заедно с останалите стартирани процеси ще продължи спокойно да функционира. Вие можете да стартирате съвсем спокойно даже и бета версии на програмите върху машина, на която работи web сървър.\nСамият аз нееднократно съм извършвал тази операция, като при това устойчивостта на приложната програма (по-точно нейната неустойчивост) не оказваше никакво влияние върху работата на сървъра. Linux трудно може да бъде „свален“ не само неволно, но даже и при наличие на лоши намерения. При правилна организация на работата, действията по защита на системата могат да бъдат основно сведени до физическата защита на компютъра. Като в този случай говорим за система, под управлението на която може да бъдат едновременно изпълнявани множество задачи.\nВ операционната система Linux е реализирана реална и контролируема многозадачност. Тя позволява едновременното пускане на няколко програми върху един компютър, при това не само да се пуснат и да се разчита, че операционната система, която знае по-добре от вас какво искате (това не е ли позната ситуация), ще управлява тези програми, а можете сами да посочите приоритета на изпълнение на всяка програма4. Разбира се, в процеса на работа можете да прегледате всички изпълнявани процеси на вашата машина и ако има е необходимо, да „убиете“ ненужните или „увисналите“ от тях. Но само своите ...\nLinux е многопотребителска система. На машина с правилно настроена операционна система Linux едновременно могат да работят няколко потребителя. При това не последователно (стартирал си програмата и си отишъл да пиеш кафе, а в това време някой друг въвежда текст или сърфира из мрежата), а и едновременно. И това изобщо не е фантастика. В Московският държавен индустриален университет (МГИУ) вече над десет години процеса на обучение на студентите-програмисти се води основно с използване на безплатно и свободно разпространявано програмно осигуряване5.\nПри което, с цел икономия, към един компютър се включват три монитора, три клавиатури и три мишки. Създателите на този Змей горянин твърдят, че да създадат четириглав змей им е попречила само липсата на място, в което да включат кабелите от четвъртия комплект.\nДаже и на „машина за индивидуална употреба“ не се препоръчва игнорирането на това свойство, наследено от именития си предшественик6. Това е свързано с факта, че най-важните програми, от работата на които директно зависи устойчивостта на системата, се стартират от името на така наречения суперпотребител7, а всички останали – от името на обикновен потребител, който даже и да иска не може да направи нищо, което да представлява опасност за системата.\nСъчетаването на реална многозадачност и „многопотребителност“ прави работа в операционната система Linux особено интересна. Възможно е едновременно:\n* като суперпотребител да стартирате процес на компилация на ядрото на системата;\n* като обикновен потребител да обработвате някакъв 50 MB графичен файл;\n* и за да не ви е скучно, докато чакате, можете да развивате собствена империя в някоя походова стратегия от типа на „Call to Power“.\nГлавното в цялата тази работа е да не забравяте, че многозадачността в Linux е абсолютно реална и не съществува никаква връзка между работата на програмата и „активния прозорец“. Това го казвам за случаите, когато вие играете realtime игри или предпочитате походовите стратегии, да не забравяте да включвате пауза при преминаване в друг прозорец, тъй като за времето, в което вие ще отсъствате най-вероятно ще бъдете разбити. От друга страна, покрай игрите ще има и какво друго да правите.\nКоличеството качествен софтуер, работещ под управлението на Linux наистина е огромно8. Най-сериозният довод, привеждан от поддръжниците на Windows в полза на любимата им операционна система се състои в това, че въпреки всичките и недостатъци тя има едно всепризнато преимущество – количеството качествени приложни програми, които работят под управлението на тази операционна система значително превъзхожда същият показател при останалите операционни системи, включително и Linux.\nНо даже и да разгледаме вариациите на тема Word, Photoshop и други пълноценни оригинални програми, трябва да признаем, че дадената теза е вярно точно обратно. Цялата работа е в това, че поддръжниците на „най-истинската операционна система в света“ погрешно отъждествяват изобилието от пиратски дискове на пазара с количеството приложни програми.\nНа потребителят на Linux още от самото начало е спестено обикалянето на пазарите, благодарение на това, че всичкият му необходим софтуер вече влиза в състава практически на всяка една дистрибуция. А що се отнася до тяхното количество, фактът, че простото изброяване на приложните програми от дистрибуцията ASPLinux-7.2 заема четири достатъчно големи файла, говори сам за себе си. Разбираемо е, че подобно количество програми не могат да бъдат предназначени за едно и също и именно това е случаят, когато количеството преминава в качество и води до това ...\nОбхвата на решаваните задачи действително е впечатляващ. Състава на дистрибуциите на Linux е такъв, че разполагайки само с една дистрибуция може да правим практически всичко, за което може да се използва компютър. Вие можете да организирате сигурен и ефективно работещ сървър, на който не се изразходва напразно нито един байт, а можете да създадете и мултимедиен компютър, предназначен специално за работа с графика и музика.\nМежду другото, именно в средата на Linux са създадени най-сложните ефекти от филма „Титаник“. Вие можете да инсталирате някой от интегрираните офис пакети и да получите чудесен инструмент за работа с делова документация, а можете да реализирате и издателска система на основата на езика TeX – мощен инструмент за създаване на научни работи. Учениците могат да пишат малки програми на Pascal с помощта на компилатора Free Pascal, а научните сътрудници – да създават сериозни продукти практически на всеки програмен език, който съществува в света.\nХората, отнасящи се сериозно към своето здраве могат съществено да облекчат зрението си и да работят изключително в текстов режим, а за ценителите на графичния интерфейс има прозоречни мениджъри за всеки вкус и темперамент. Но и авторите на програми са хора, а на хората е присъщо да грешат. Не липсват грешки и в Linux, но ...\nНяма да ви се налага да чакате сервизни пакети. Напротив – по-скоро, току-що придобитата от вас дистрибуция вече ще е малко остаряла, тъй като много хора по земното кълбо използват същите програми, които използвате и вие, намират грешки в тях и благодарение на достъпността на изходният код ги коригират и правят поправките достъпни за всички.\nПотребителите, имащи достъп до Internet, са в състяние да обновят своите програми практически веднага след инсталацията на операционната система, а тези, които не могат да се възползват от достъпа до съкровищата на световната Мрежа, могат да се абонират за редовно получаване на компактдиск с обновените версии на програмите.\nПо този начин, с достатъчна степен на увереност може да заявим, че по своите „тактико-технически“ характеристики операционната система Linux ще удовлетвори и най-взискателният потребител. Но тя не се ограничава само с това.\nВ края на краищата съществуват и пълноценни комерсиални версии на Unix, за които е в сила всичко споменато по-горе. С какво още е по-добър Linux?\nВТОРА ГЛЕДНА ТОЧКА – ИКОНОМИКО-ЮРИДИЧЕСКА\nГорещо обичащата своите поддръжници компания Microsoft им предлага доста скучен избор – или да платят, или да станат крадци с всички произтичащи в този случай последствия под формата на административна и наказателна отговорност още в настоящия живот. За домашния потребител това все още не е актуално, докато за корпоративните това не е така – вече сериозно са се захванали с тях. И примерът на нашите братя украинци за пореден път показва, какви успехи може да постигне държавата в борбата с пиратството, стига да поиска. Така, че денят, в който възможните варианти ще се съкратят до един единствен – да платиш, съвсем не е далеч. Или да избереш Linux.\nLinux може да се получи практически безплатно. От гледна точка на лиценза GPL е съвършено без значение по какъв начин сте получили дистрибуцията на Linux. Вие можете да я купите, да я изтеглите от мрежата или просто да я вземете от някой приятел. От гледна точка на закона, във всичките тези случай вие ще бъдете абсолютно законен собственик и ще можете да използвате операционната система по начин, който вие прецените за необходим. А да се научите да я използвате, мисля, че е просто необходимо, така че ...\nПознаването на Linux e изисквано от добросъвестният работодател. Един от аргументите на Microsoft е твърдението, че условие за наемане на работа е умението да се работи с персонален компютър, като под такова умение обикновено се разбира познаването на Word, Excel и останалите програми от Microsoft. Но и това не е съвсем точно. В случай, че дадения джентълменски набор е получен легално, е трудно да се надяваме, че фирмата ще процъфти.\nА и това да плащаш немалко пари за възможността да въвеждаш текст и да изпращаш и получаваш електронна поща, при условие, че всичко това може да се получи практически безплатно, е висша форма на снобарство. Наистина, някой може да възрази, че реалната стойност на притежаване на операционната система Linux не е много по-ниска, отколкото при Windows – най-вече заради по-високите заплати на персонала, познаващ Linux.\nТова наистина е така, но съм дълбоко убеден, че е много по-изгодно да дадеш тези пари на своите сътрудници, отколкото на някой чужд човек. Мисля, че и самите сътрудници няма да имат нищо против. Но всичко това е теория, на практика най-вероятно е да попаднете на извънредно икономичен работодател с пиратска операционна система и откраднат Microsoft Office. И не трябва да сте много сигурен, че следващата стъпка за икономия няма да бъде вашата заплата. За съжаление, в нашата страна, мислещите по подобен начин работодатели са мнозинство. Но така няма да бъде винаги или няма да бъде никак. Много ми се иска да вярвам, че нашето правителство има ясна представа каква заплаха за обществото носят подобни „капиталисти“. Лично аз съм убеден, че на тяхно място ще дойдат съвсем други хора и значението на Linux в нашата страна съществено ще се увеличи.\nLinux е най-динамично развиващата се операционна система в света. Независимо от това, че операционната система Windows в момента е най-разпространена, процента на работните станции, използващи Linux продължава да се увеличава, което не може да не предизвиква определени опасения в софтуерният динозавър. Корпорацията Microsoft даже издаде методическо ръководство, посветено на деинсталацията на Linux и неговата замяна с операционна система, нейно производство.\nНезависимо от това, програми за поддръжка на Linux бяха приети от такива хардуерни гиганти като IBM и Hewlett-Packard. Правителствата на Китай и Южна Корея провеждат политика, насочена към налагане на Linux в техните държави. Под управление на Linux работят повече от половината сървъри на световната мрежа. Между другото, най-любопитните могат да изяснят каква операционна система използва такъв завиден работодател като руската Сбербанк. А хората, които знаят и използват Linux засега не са толкова много, затова ....\n... има смисъл да станете един от потребителите на Linux колкото се може по-рано. Съвременната икономика е построена по такъв начин, че факторът „в нужното време, на нужното място“ има далеч не толкова маловажна роля. Много неща са направени за разработването и разпространението на операционната система Linux, но има и още много неща, които трябва да се направят. И вие можете не просто да наблюдавате процеса на „пингвинизация“, а и да вземете непосредствено участие в него.\nНапример, използвайки възможностите на общия лиценз за публично използване GPL, всеки има правото да разпространява своя собствена дистрибуция, която е създал, използвайки друга дистрибуция. Никой не може да ви попречи да съберете всички програми, които са ви необходими, например за ... складово стопанство и да промените процедурата за инсталиране по такъв начин, че да получите като резултат напълно готова дистрибуция за водене на складов отчет. Никой не може да ви попречи да създадете аналогични дистрибуции за учители, лекари или юристи.\nСамо не трябва да забравяте за лиценза GPL, който не ви позволява да предадете на купувача по-малко права в сравнение с тези, които вие сте получили. Да спечели по пътя на ограничаване на правата на потребителя все още никой не е успял да спечели, няма да успеете и вие. Така е и по-добре – нали Linux е система за свободни хора. Именно поради това, идеологията open source не се ограничава само с написването на програма с изпълнени определени условия. За много хора, запознанството с Linux доведе до промяна и самият им начин на живот.\nТРЕТА ГЛЕДНА ТОЧКА - ЕМОЦИОНАЛНА\nКогато се замисля за главният принцип, върху който е изградена Linux общността, веднага се сещам за фразата „от всеки според способностите, на всеки – според нуждите“. При това, терминът „Linux общност“, естествено, не е измислен от мен. Той е общоприет и обхваща всички, които използват тази операционна система. И си струва да се замислиш над него – не множество клиенти, не асоциация на купуващите, а именно общност, в която всеки от нас е свободен да се влее. В нея няма началници и подчинени, няма главни и второстепенни, а има просто хора.\nПри това, тези хора не е задължително да бъдат професионални програмисти. Смисълът на лиценза GPL е в това, че всички притежатели на системата имат равни имуществени права върху нея. Вие можете да модифицирате програмата по ваше желание, да тиражирате неограничено своята дистрибуция и да го продавате даже и за един милион долара или просто да го подарите на всички, които го поискат. При това, всеки, на когото се продали или подарили вашата дистрибуция има същите права, които имате и вие.\nВсеки потребител9 на Linux е собственик на своята система. Представете си човек, който изпитва неприязън към думата „поправка“. Не му харесва тази дума и толкова. И този човек решава да махне тази дума от всички свои програми, като я замени с по-сполучливото от негова гледна точка дума „модификация“. Възможно е това желание да ни се струва странно, но то по никакъв начин не е противозаконно. Но ако този човек използва операционната система Windows, най-вероятно той няма да успее да направи нищо, а ако успее, тогава автоматично престава да бъде спазващ закона гражданин. Наистина странно!\nАз съм убеден, че ако изведнъж реша да пребоядисам своите дънки „Diesel“ в зелен цвят, като при това отрежа крачолите до коленете, надали господин Ренцо Роси ще започне съдебно да ме преследва. И защо напълно невинното желание на Дмитрий Скляров да почопли купената с честно спечелени пари програма завърши толкова плачевно за него? И какво осъдително има в това да намериш грешка в програмата и да съобщиш на автора и останалите потребители за нея? Слава на господ, че в света на Linux такива проблеми просто няма.\nВие ще станете един от Linux общността. Да, да, именно общност от съмишленици, а не асоциация от потребители или съюз на клиенти, като при това, вашите имуществени права върху вашия Linux са еквивалентни на правата на самия Линус Торвалдс. И ако вие решите да промените нещо в някаква програма, останалите ще ви бъдат благодарни, включително и автора на програмата. А ако нещо не се получава, то винаги ще можете да получите помощ и съвет. Затова трябва да се пита – хората имат отговор на много ваши въпроси. Но трябва да помните, че безделниците и нахалниците не са на почит тук.\nТака, че преди да зададете въпрос, опитайте се самостоятелно да намерите отговор. Най-вероятно няма да сте първият, сблъскал се с този проблем и е възможно някой вече да е намерил отговор на него.\nНито една операционна система в света не може да се сравнява с Linux по количеството общодостъпна документация, намираща се в мрежата. При това, авторите на тази документация не са професионални рекламни агенти, имащи за цел увеличаване на обема на продажбите, а са също такива потребители, каквито сте и вие. Много е възможно, езикът на тази документация да е далеч от академичния, но зад всеки ред стои най-важното – личният опит на автора на документа. Между другото, съвсем лесно можете да се свържете и със самия автор. Свободата не спомага за развитието на анонимността. Вероятността за това, че авторът ще ви отговори също е доста голяма, така че нищо чудно, ако бързо се сдобиете с много добри познати, с които редовно да си пишете.\nЛинуксоидите са доста мили и общителни хора. Напълно е възможно във вашия град вече да има група на потребителите на Linux (Linux User Group). Тази група обединява най-активните и общителни линуксоиди. Дали такава група съществува във вашия град, може да разберете на адрес www.lug.ru/ 10\nНепременно се свържете с тях. Те ще ви помогнат да изберете дистрибуция, ще ви предложат да го вземете назаем или да го копирате на собствени носители. Мисля, че няма смисъл за пореден път да споменава, че нито едното, нито другото ще ви струва нещо (освен стотинките за съответното количество компакт дискове). Ако такава група не съществува в близост до вас, това също не е проблем – в Русия съществуват две достатъчно големи групи от разработчици, които издават собствени дистрибуции. Това са Alt Linux Team и ASPLinux.11\nНа техните сайтове вие винаги ще намерите най-новите дистрибуции, достъпни за безплатно изтегляне. А ако техническите ви възможности не ви позволяват да използвате Internet, вие винаги можете да поръчате дистрибуцията на компактдискове, които ще ви бъдат изпратени по пощата.\nМежду другото, няма никакви пречки да получите една дистрибуция за няколко човека и да си направите необходимото количество копия.\n„... и нека никой не си тръгне обиден“ (А. И Б. Стругацки). И всеки да си намери занимание, което му харесва. Ако вие сте програмист, то вас ви очакват още ненаписани програми и неоправени грешки. Ако владеете английски език, ви очакват планини от непреведена документация. Ако вашата дейност е свързана по някакъв начин с юриспруденцията, то има достатъчно сложни и спорни въпроси, които очакват вашето тълкуване.\nДаже и най-великите дела имат своето начало. Опитайте да направите тези първи крачки и може би, вашето мнение ще се промени в полза на алтернативната операционна система. И така, намерете дистрибуция на операционната система, по един или друг начин я получете за лично ползване, поставете в компактдисковото устройство диск номер едно и рестартирайте машината.\nПреводът се разпространява при условията на Creative Commons Attribution-NonCommercial-NoDerivs 2.0.\n1 Според Free Online Dictionary Of Computing, персоналният компютър е микрокомпютър с общо предназначение, създаден за използване само от един човек.\n3 Освен може би останалите свободни операционни системи от Unix семейството – FreeBSD, OpenBSD, NetBSD.\n4 А именно за това си мечтаех през дългите зимни вечери - да си блъскам главата върху това на коя програма (а аз имам постоянно пуснати тридесет процеса) какъв приоритет да дам – бележка на редактора.\n5 За разлика от университетите в България :(\n6 И в предшественика ли са включвали по три клавиатури едновременно – бележка на редактора.\n7 Познат и като „root“ или „avatar“.\n8 Въпреки цялата субективност и условност на използвания термин „качествен софтуер“.\n9 Или казано с други думи – 'използвач'.\n10 Дали в българското интернет пространство има откъде да се получи подобна информация?\n11 За България това са Tilix и VSLive, които по-скоро са дело на сам човек или на малка група ентусиасти, отколкото на голям и добре сформиран екип от професионалисти.


Неизбежно е влизането на нови технологии в изборите, убедена Ваня Нушева - News.bg\nНеобходима е промяна в изборния процес и навлизането на новите технологии е неизбежно. Това коментира пред БНР програмният директор на "Прозрачност без граници" Ваня Нушева.\nДумите й са след решението на вчерашното правителствено заседание да бъдат закупени необходимите машини за гласуване на следващите парламентарни избори догодина.\nТова гласуване се подкрепя от производителите и от неуспели политици\n"Новите технологии би следвало да се използват като инструмент за намаляване на технически грешки и на целенасочени и манипулации в изборния процес", подчерта Нушева. Тя отбеляза, че парите, които да се използват за гласуване и за отчитане на изборните резултати, са свързани с решаване само на един от проблемите, които съпътстват провеждането на избори в страната.\n"На първо място - ние все още нямаме избирателен регистър, създаден за целите на изборния процес. На следващо място - какъв е капацитетът на изборната администрация, как създаваме секционните избирателни комисии, по какъв начин се обучават", каза Нушева.\nПо думите й технологията на гласуване и отчитане на изборните резултати е на следващо място. Технологията е във фокуса на общественото внимание, но не е единственият проблем. Финансирането на кампаниите и политическите кампании - също, коментира програмният директор на "Прозрачност без граници".\nСпоред нея има по-скоро положителни оценки от гласуването с машини. "Машинното гласуване наистина се справя и е инструмент за справяне с технически грешки и с част от манипулациите на изборния процес", каза Нушева.\nТя е категорична, че преди повсеместното въвеждане на машинното гласуване, е необходимо задълбочено обсъждане, в което да участват и експерти, и наблюдатели заедно с политическите партии - за модела на машините, за другите параметри.\nОт "Прозрачност без граници" предлагат да има преброителни центрове, където да се използват и оптични скенери. В тези центрове бюлетините да бъдат събирани, без да бъдат обработвани от СИК. В същото време в тези центрове чрез оптични скенери бързо и лесно се преброяват бюлетините, без грешки. Според Нушева така се ограничава възможността за контролиран вот и се пестят пари.\nНачало / У нас / Политика / Неизбежно е влизането на нови технологии в изборите, убедена Ваня Нушева


Хороскоп за всички зодии за динамичния 17 май\n» Хороскоп за всички зодии за динамичния 17 май\nБлагодарение на хубаво запознанство и контакти с авторитетни и влиятелни хора, вече няма да се страхувате за своето бъдеще. Участието ви в някакъв мащабен неформален проект, ще ви се отрази положително. Не се отказвайте от срещи с приятели и от възможността да възобновите връзките с бивши съмишленици. За съжаление денят може да бъде развален от рязко влошаване на самочувствието. Погрижете се за своето здраве и намалете натоварването, ако не искате да се разболеете.\nДнешният ден цялото напрежение ще остане зад гърба ви. Всичко притеснително от вчерашните аспекти ще бъде забравено.\n17-ти май ще е продуктивен. В него ще ви споходят много важни и интуитивни прозрения. Усещате новите тенденции и ще можете удачно да се възползвате от тях. За вас услужливо ще се появяват и хората, знанията, информацията и възможността за тяхното проявяване.\nЛуната е в Близнаци и през целия ден ще е в хармоничен аспект с Венера. Това ще облекчи комуникациите, приятелските връзки и срещите. Ако в предходните дни сте имали усложнения в отношенията, днес ще започне леко разведряване на обстановката.\nДнес започнете постепенно да си систематизирате нещата за бъдещите действия. Това ще ви помогнат да осъществите желанията си. Нужни са реално действия – не чакайте само на Вселената.\nХороскоп за 1 май за всички зодии\nХороскоп за всички зодии за 11 май\nДневен хороскоп за 15 май за всички зодии\nНевероятно! Духът на покоен баща спаси живота на дъщеря си


ESET Archives - Freedomonline.bg\nFreedom Online07/10/2021, 10:19\nМащабно изтичане на данни от Twitch разкрива колко печелят създателите му\nОнлайн стрийминг гигантът Twitch e претърпял сериозно нарушение на данните. Kомпрометирани са основния му изходен код (source code) и са станали известни подробности за доходите на създателите му.\nСред изтеклите данни има много чувствителни и засегнатите потребители трябва да действат бързо, за да защитят своята информация и самоличност. Това е съобщил пред The Independent Джейк Мур, специалист по сигурността в компанията за киберсигурност ESET.\nПризоваваме потребителите на Twitch да променят паролите си в платформата, както и във всяка друга услуга, за която използват подобна парола.\nТъй като информацията вече е изтекла, през следващите месеци бъдете нащрек за измами, свързани с нарушението на данните ви.\nFreedom Online04/05/2021, 9:12\nКомпанията за киберсигурност Kaspersky съобщава, че е открила нов зловреден софтуер, който изглежда е разработен от Централното разузнавателно управление (ЦРУ) на САЩ.\nКиберспециалистите са изследвали проби, които имат пресечни точки с кодиращи модели, стил и техники, наблюдавани в различни Lambert семейства – Lambert е вътрешното кодово име, което Kaspersky използва за проследяване на хакерски операции на ЦРУ.\nПълното описание на Kaspersky е включено в първия тримесечен APT доклад за 2021 г.\nПублично свързване на инструменти за хакерство с ЦРУ, освен Kaspersky, са правили и компаниите за киберсигурност Symantec (през 2017 г.) и ESET (през 2019 г.).


Предимства на вертикални градини на фасадите на къщи\n• Предимства на вертикални градини на фасадите на сгради\nВсеки ден да строят къщи, стотици градове се разширяват. И почти всички от тях са студени и суров бетон. В градските зони, има по-малко зелено, което влияе негативно върху благосъстоянието на дадено лице. И все пак има няколко решения: засаждане на дървета, създавайки паркове. Наред с другите неща, там е един от най-забавните - озеленяване фасади. Така че нека да видим какво е това и защо имате нужда.\nЗелена фасада има положителен ефект върху фасадата и от вътрешната страна на къщата, а също така насърчава насищане град чист и свеж въздух. В момента има много къщи с декора. И растенията са подбрани не само от гледна точка на дизайн гледка, но и за по-добро филтриране на въздуха. Като цяло, зелените на къщите ще изпълняват същата функция като дърветата. Само зелените фасади заемат по-малко място, тъй като се намира на неизползвана площ.\nГолемият проблем е шумът от жител на града. машини натрупат сирени, всички разсейва вниманието по време на работа, може да попречи на съня. И лош сън води до лоши последствия. В допълнение, в градовете често проведе сграда, от която идват ужасно силен звук. Звукова изолация на сградата трябва да се реши този проблем. Въпреки че често не е прекалено да се справи. Но това може да се подобри, озеленена фасада. Листата ще абсорбира част от шума. Те също така се създаде естествен звук околната среда. Ако все пак вътрешно и външно озеленяване може да се намали на микроклимата, създаден от сградата.\nРастения подобряване на топлинната изолация пространство, намалява загубата на топлина. Освен това, ако се притеснявате за жаркото слънце, което ни посети всяко лято, това не е необходимо. Зелените и предпазва от слънцето, то предотвратяване от прегряване на сградата. Всичко това означава, че охлаждането или нагряване на стайна температура не ще се изпари със скоростта на светлината. Растенията могат да се поправи в удобна позиция.\nИма много сгради с лоша вентилация. В нейно отсъствие един човек може да получи редица заболявания. За да се избегне този проблем, прибягват до засаждане. Растенията осигуряват необходимата въздуха. В допълнение, те служат като природен филтър. Вредни газове ще бъдат рециклирани. Те променят влажност на стаята и температурата, което е приемливо за човек.\nигнорира такава професия като урбанист в страните от ОНД. Ако по-големи подробности, това е лице или организация, която е била компетентно разкрасяване на града. И в много от развитите страни, тези квалифицирани хора по-зелени фасади. Green растение има положителен ефект върху възприятието на човека. Също екологизиране сгради може да затвори външната непривлекателност дома. По този начин можете да запишете на дизайн и допринесе за осигуряване на града.\n5. Как засаждане?\nВ началото трябва да изберете растения. По принцип, изборът пада върху зеленото, което расте по скалите или в други неудобни места. Това се прави, за да използвате най-малко почва. Освен това, те трябва да бъдат правилно позиционирани: в горната част на сградата има растения, които обичат слънцето и светлината и сенките в по-ниските феновете. Друг избор зависи от местоположението на стената по отношение на тази част от света, и, разбира се климат. Заслужава да се отбележи, че има два вида градинарство. Първият от тях е използването на увивни растения. рамка, прикрепена към стената. Тя може да бъде метал, дърво или изработени от въжета. Самото му структура наподобява милиметрова хартия. Следваща те минават през клетките на растението.\nВид градинарство: жива стена. | Снимка: arch-sochi.ru\nНо на втория вид градинарство малко по-трудно. Името му - жива стена. И за разлика от първата, растенията са интегрирани в сградата, а не просто да се увиват около него. На разликите могат да бъдат разграничени и много зелено. За жива стена използва билкови растения. Но те са много по-дребен. Всички билки ще бъдат в контейнери с хранителни вещества. И все пак те са оборудвани с датчици за дъжд. Това се прави, така че растенията просто не са изсъхнали.\nПонятието небостъргач в Shanghai. | Снимка: bagnet.org\nБетонна джунгла отдавна са станали нещо обичайно. Но тази рутина носи и заплахи. По същество това е замърсяването. Озеленяването на сградите може да бъде един от най-добрите решения. Като цяло, те със сигурност не го поправяй, но с минимално справили. Те ще пречистват въздуха в града, която поглъща токсини, а след това нормализира микроклимат в къщата. Помощ лекува стари сгради с нови цветове в рамките на града. Растенията ще подобрят комфорта на сградата. Така озеленяване на сгради носи много предимства.\nСукуленти: как да се грижи за най-неизискващ растение\nПейзаж идеи за малки дворове | Fazenda\nВоенни научи растения дискретно шпионират\nХранителни продукти, създадени с помощта CRISPR, дадоха зелена светлина\nРазработени гъвкави роботи, които могат да растат\nСаксийни растения, които могат да убият човек


Извършители на жесток побой в Шумен искат споразумение с прокуратурата и условни присъди | За истината\n17:51, 8 сеп. 21\nИзвършители на жесток побой в Шумен искат споразумение с прокуратурата и условни присъди\nТук, в началото на пешеходната зона, пред областната управа и вратите на хипермаркет, беше нападнат и пребит случаен минувач.\nИзвършителите на брутален побой, който шокира хората в Шумен заради дързостта и необяснимата жестокост на престъплението, искат споразумение с прокуратурата и условни присъди. Жертва на побоя стана случаен минувач в центъра на града, който беше нападнат съвсем безпричинно от непознати агресивни мъже, при това пред погледите на десетки свидетели. По-късно се оказа, че нападателите – трима мъже от Велики Преслав, са били под въздействието на алкохол, а един от тях и на кокаин.\nТова съобщи пострадалият – 37-годишен мъж, който имал лошия късмет да се намира на неподходящото място в неподходящото време. Вчера той се е запознал с материалите от досъдебното производство по случая.\nИнцидентът стана на 10 август, в 10,30 ч. сутринта, а нападението върху случаен минувач е още по-шокиращо заради факта, че беше извършено буквално пред входа на областната управа на площад „Кристал“ и само на крачки от насядалите в съседното кафене шуменци. Без да се притесняват нито от институциите, нито от очевидците, тримата нападатели се нахвърлили в гръб върху 37-годишния мъж, съборили го на земята с ритници и юмруци, и продължили да го ритат със садистична жестокост.\nДве момичета, свидетели на побоя, разказват по-късно, че пострадалият мъж вървял сам с кучето си по пешеходната зона, когато бил настигнат от четирима роми, които му се нахвърлили в гръб, съборили го на земята, а след това продължили да го ритат по цялото тяло. „Човекът си вървеше спокойно, а те бяха четирима и му скочиха направо отзад, почнаха да го удрят, да го ритат, събориха го на земята, той падна, а те продължиха да го ритат. Ритаха го и в главата, той плюеше кръв след това. Ритаха, го без нищо да говорят. Всички тук в кафенето стояха и и само гледаха, никой не се намеси. Ние двете се развикахме, после нападателите изчезнаха в тази уличка“, обяснява Гергана, която заедно с приятелката си пиела кафе по време на инцидента.\n„Групата беше от петима мъже, всичките яки, със златни ланци по вратовете, агресивни. Нахвърлиха се върху човека в гръб, събориха го на земята, ритаха го зверски, след това изчезнаха в съседната улица. Малко по-късно се появиха пред друго заведение и отново вдигнаха скандал“, разказва друг свидетел. Според него е било въпрос на „късмет“ който ще попадне на мушката на пияните агресинви нападатели.\nПострадалият е буквално потрошен при побоя – има фрактура на дясното рамо, травми по главата и цялото тяло от понесените ритници и е в продължителни болнични. Инцидентът предизвика огромно обществено недоволство в Шумен и предизвика стотици коментари в социалните мрежи, където граждани се оплакваха от завърналите се в отпуски гастарбайтери. Неофициално полицаи също признаха, че през отпускарския август гастарбайтери от Белгия и Германия създават огромни проблеми в Шумен. „Всяка вечер има сигнали за скандали и побои в махалите, сватбите не спират, не спират и пиянските инциденти“, заявиха служители на реда. „Белгийските шуменци“, както ги наричат, не спазват никакви правила, форсират чужди коли по улиците, не спират нито на стоп, нито на пешеходна пътека, държат се, сякаш са в африканска държава, оплакват се и таксиметровите шофьори.\nВечерта след инцидента извършителите на жестокия побой бяха установени и задържани от полицията, която разпозна биячите по кадри от наблюдателните камери пред областната управа. Нападателите се оказаха двама братя от Велики Преслав и техен братовчед, които от години живеят в Нидерландия. При задържането им, един от мъжете, който карал автомобил, е бил под въздействието на кокаин, съобщиха от Пътна полиция.\nРайонната прокуратура в Шумен поиска първо 72-часово, а след това и постоянно задържане за тримата нападатели, които са обвинени за причиняване на средна телесна повреда по хулигански подбуди. Единият от групата беше освободен, тъй като е непълнолетен, другите двама все още са в предварителния арест.\nМеждувременно от полицията обявиха, че ще засилят патрулите си в града, за да пресекат подобни немотивирани скандали и нападения.\nПо-малко от месец след бруталния побой, нападателите искат да сключат споразумение с прокуратурата за условни присъди и да си ходят в Холандия. „Те са признали вината си и искат делото да не стига до съда, а да се реши със споразумение с прокуратурата“, коментира с възмущение пострадалият шуменец. И допълва, че нападателите не са дали обяснение за бруталния побой, само са заявили, че са били пияни.\nПострадалият мъж е видял и кадрите от охранителните камери, и е потресен от безпричинната жестокост и агресия на биячите. „Всички ме ритат по главата и по цялото тяло, един от тях се засилва като каратист и скача върху рамото ми, вероятно тогава го е счупил, друг, който държи стъклена чаша с някакво питие, я хвърля към мен, чашата рикошира от тялото ми и се разбива в краката на някакви момичета от кафето. Бият ме със злоба и зверски, буквално за да ме потрошат“, пресъздава мъжът видяното от камерите.\nИ е възмутен, че такова брутално престъпление, извършено с особена дързост и жестокост на обществено място, може да се размине само с един месец в предварителния арест. На тази фаза обаче жертвата е „никой“ и няма право да се произнася по сключването на евентуално споразумение между обвиняемите и прокуратурата. „На етапа на досъдебното производство, сключването на споразумение зависи единствено от решението на наблюдаващия прокурор и на съдията по случая. Едва ако обвинението бъде внесено в съда, пострадалият става страна по делото“, обясняват юристи.\nЗа такова деяние трябва да се наложи ефективно наказание заради особената дързост и жестокост на престъплението, заявиха по този повод шуменски юристи. „Начинът, по който е извършено това престъпление, мястото, където е извършено, високата обществена опасност на самото деяние, вредните последици за пострадалия и неговото много продължително възстановяване изискват наказание, което да съответства на обществената опасност на деянието. Наказанието трябва да постигне и целите на специалната генерална превенция, за да не се повтарят подобни случаи“, коментира известен шуменски юрист.\nПострадалият мъж също призовава обвинителният акт да бъде внесен в съда и делото да се разгледа по общия ред. „Ако обвиняемите сключат споразумение с прокуратурата, те ще получат условни присъди и веднага след това ще бъдат освободени от ареста. Излиза, че само месец след бруталното престъпление те ще си заминат за Холандия свободни, а ние ще се оглеждаме кога някой друг ще бъде пребит по улиците на Шумен“, възмущава се пострадалият. За съдебен процес и ефективни присъди настояват и десетки потребители в социалните мрежи. „Що за закони имаме? Престъпниците сключват споразумение с прокуратурата, а пострадалият няма думата“, възмущава се жителка на града. „Възможно най-тежките наказания! Никакви споразумения!, категоричен е друг човек от Шумен. „В Холандия за подобно нещо получаваш ефективна присъда на момента“, прави сравнение друг потребител.\nВ края на 2016 г. в Берлин български гражданин съвсем безпричинно изрита непозната жена в гърба и я запрати надолу по стълбите, а германската полиция публикува кадри от наблюдателните камери в опит да открие престъпника.\nТози случай на немотивирано насилие шокира обществеността в Германия и в продължение на дни беше основна тема в медиите. Полицията разпозна нападателя по кадрите от камерите и го задържа през декември 2016 г. Оттогава той беше в предварителния арест до съдебния процес следващата година, а от съдебната зала беше изпратен директно в затвора.\nНападателят – 26-годишният тогава Светослав Стойков, се оказа български гражданин от варненския ромски квартал Максуда, живеещ в Германия на семейни начала с жена си и трите си деца. Заради бруталната безпричинна атака към непознатата жена, която получи фрактура на ръката и натъртвания при падането, Стайков беше обвинен от германската прокуратура в нанясане на тежки телесни повреди. Прокуратурата настояваше за максимална присъда от 10 години затвор заради дързостта и жестокостта на престъплението.\nСъдебният процес срещу Стайков започна през юни 2017 г. В залата нападателят призна вината си и се извини на жертвата си, но тя отказа да приеме извиненията му. Стайков заяви пред съда, че е бил под влияние на наркотици и алкохол и не помни нищо от инцидента.\nВ крайна сметка той беше осъден на 35 месеца лишаване от свобода ефективно и беше отведен за изтърпяване на наказанието в германски затвор.\nоще за новините, Шумен побой, Прокуратура, условна присъда


Подготвят най-екстремната спасителна операция в историята на Еверест > Върхове\n26.05.2017 26.05.2017 Валерия Динкова\t0 коментара загинал еверест, рави кумар, спасителна операция еверест\nНепалските шерпи се подготвят за най-екстремната спасителна операция в историята. Те трябва да свалят тялото на загиналия в събота 27-годишен индийски алпинист Рави Кумар. Той изчезна на слизане от върха, а тялото му беше забелязано едва в понеделник, по време на спасителна операция няколко дни по-късно. Кумар е паднал в 200-метрова ледена цепнатина в района на т.нар. Балкон, на височина около 8400 м.\nСпасителната операция по свалянето на тялото е по искане на семейството на Кумар и по настояване на индийското посолство пред непалските власти. Акцията ще бъде изключително рискова и скъпа, както заради продължителния престои на спасителните екипи в “зоната на смъртта”, така и заради изключителния риск от лавини.\nСпоред спасителите най-трудната част от операцията ще бъде извличането на тялото на Кумар от ледената цепнатина. Очаква се акцията да струва $60-70 хил. В нея трябва да се включат най-малко 10 опитни шерпи, като всеки от тях ще получи по $1000 на ден. Освен това трябва да бъдат осигурени и около 40 бутилки кислород, всяка с цена $500. Очакванията са при хубаво време спасителната операция да продължи най-млако 4 дни.\nТялото трябва да бъде извлечено от цепнатината и свалено до лагер 3 на височина 7200 м, откъдето може да бъде прибрано от хеликоптер.\nДосега телата на повечето загинали под Еверест остават под върха. Свлаени са едва няколко, които са били по основния маршрут.\nРави Кумар загина на слизане от Еверест, който достигна в 13:30 ч. в съоба, заедно със своя шерп. Той е настоял пред водача си да достигнат върхната точка, въпреки напредналото време. Около 20.00 часа изпада в безпомощно състояние вследствие на изтощение и кислороден глад. Шерпът го оставя в района на Балкона с кислородна бутилка и слиза към лагер 4, за да търси помощ. По време на спускането обаче става жертва на измръзвания и снежна слепота. Трима шерпи стигат до посоченото място, но индийският алпинист не е открит.\nПреди няколко дни беше организирана още една спасителна операция за сваляне на телата на двама индийски алпинисти, загинали миналата година при изкачване на Еверест.\nУспех за най-рискованата спасителна операция под…\n← Шерпи пуснаха видео от спасителна операция на 8000 м (ВИДЕО)\nМоро и Лунгер се отказаха от траверса на Канчендзьонга →


Колко вида помпи познавате — Article-bg.eu\nArticle-bg.eu / Разни / Колко вида помпи познавате\nКолко вида помпи познавате\nИнтересът към различните видове помпи расте всеки ден, защото промишлеността не може да съществува без тях. Все повече хора търсят информация за тях в мрежата или чрез свои познати. Те намират приложение в много области, което ги прави изключително полезни.Всяка помпа има свои характеристики, които я правят уникална. В зависимост от разработвания от вас проект може да ползвате такава, която е най-подходяща за целта. Най-разпространени са центробежните и осевите, но и другите типове са много използвани. Има ги в различните рекламни каталози и в онлайн пространството, което винаги дава доста информация.\nРоторните помпи например се използват главно за подаване на течности, които не са големи по обем. Според конструкцията си те биват винтови, зъбчати и други. При синусоидалните роторът е с няколко въртящи се камери, чрез които движението на флуида стига до подаващ отвор.\nЧрез специален клапан са отделени засмукването при входа и подаването на изхода. Също така помпите се характеризират със слаби вибрации и една уникалност. Тя се състои във възможността една помпа да бъде използвана за различни вискозни течности. Това не предизвиква промени или аериране в транспортирания продукт.\nНамират приложение в хранително – вкусовата и химическата промишленост при производството на напитки и млечни продукти. Също така се използват и за произвеждането на химически препарати, козметика и месни продукти. Има вероятност много от вас да не познават отблизо този вид, но всъщност той се използва много. Днес благодарение на Интернет пространството може бързо и лесно да получите нужната информация.\nДруга важна група са т.нар. помпи-дозатори (помпи за дозиране). Използват се за получаването на течност с точно определен състав по всяко време на производствения етап. Във водоподготовката на битовите питейни води и пречиствателните станции, именно те са основния използван инструмент. Освен това са полезни във всякакъв вид производство, което използва води и разтвори с определен състав.\nТака помпите намират приложение в много области благодарение на своите уникални характеристики. Всеки ден вероятно се произвеждат нови модели в зависимост от нуждата на купувачите. Доста от вас вероятно познават отблизо отделните видове помпи, ако работата им е свързана с тяхната употреба.\nLatest posts by pavelm (see all)\nКолко вида помпи познавате - февруари 15, 2013\nТази статия е добавена в Разни и отбелязана като помпи от pavelm.\nОптимизация на сайт за Колко вида помпи познавате


Хубави офис столове на работното място и как те ще Ви направи мечтания работодател! ⋆ http://piratskapartia.bg\nВидео стените като вид реклама за офиса\nКое прави Nike водеща марка, предлагаща оригинални маратонки\nХубави офис столове на работното място и как те ще Ви направи мечтания работодател!\n03.04.2018 03.04.2018 PiratDM\nОфисът е мястото, в което прекарваме най-много време от понеделник до петък. Там ние отиваме сутрин и си тръгваме в късния следобед, когато сме приключили със служебните си ангажименти. Работното ни място често се явява като наш втори дом, именно заради това, че часовете прекарани там надвишават нормалното за всеки служител!\nКогато става въпрос за офис работа, ние трябва да се чувстваме комфортно. Тъй като позицията, която заемаме докато работим е седнала, трябва да си осигурим удобни офис столове, които да не ни причиняват болки в кръста и гърба. Изключително важно е да имаме необходимите удобства, когато работната ни позиция е свързана с работа пред компютър и седене на стол по цял ден. Само си помислете ако постоянно трябваше да ставате, за да се раздвижвате, или пък да се чудите каква поза да заемете, за да не получите изкривявания от недостатъчно удобния стол… Нямаше дори да ви се ходи до офиса сутрин!\nЗатова съветваме всички хора, които имат офис, а в него работят техни служители, да се погрижат за техния комфорт. Ако не направят това и неглижират качественото офис обзавеждане, рискуват да не видят желаните резултати от страна екипа си. Хората, които работят за вас също ще започнат да се оплакват, че не се чувстват достатъчно добре и че искат удобно място за работа, в което ще могат да разгърнат потенциала си!\nСтавайки въпрос за офис столове, смеем да твърдим, че от тях има много на пазара. Има всякакви видове, на всякакви цени. Няма да ви бъде никак лесно да си изберете само един, просто защото повечето изглеждат уникално добре и са доста обещаващи! Когато обаче става въпрос за цялостно офис оборудване, ще трябва да си подготвите определен бюджет, с който да се разпростирате. Тъй като става въпрос не само за един единствен стол, а за няколко офис столове за всичките ви служители, е добре да намерите магазин, който ще ви предложи добри отстъпки при по-голяма покупка.\nПредставете си 8-часов работен ден, прекаран на ужасно неудобен стол. Как мислите – дали ще можете да „избутате“ цялата седмица по този начин…? Не смятате ли, че това би било истинско мъчение както за вас, така и за вашите служители? И бихме искали да допълним, че ако вие като управител сте се погрижили за своето лично удобство в офиса си, то трябва да направите и същото за екипа си ако искате да са удовлетворени от условията на труд. И никога не забравяйте – всяко едно вложение в работна ръка жъне своите плодове след време!\n← Когнитивна терапия – ефективно решение за всички психични тревоги и негативни мисли\nСъвременни тенденции при холните секции →\nКаква е причината мебелите във Винтидж стил да са толкова популярни\nКое налага ползването на метален шкаф в офиса\nМебели Венус – съвършенство и красота, невиждани досега…\nНово поколенине телефони Samsung доказват свърх спосоностите на мобилните апарати\nG-Shock – шокиращо здравата колекция\nМивката като незаменима част от всяка кухня


Кой съм аз: господар на живота или механична играчка? — Кабала, наука и смисъл на живота\nPosted on октомври 8th, 2011 at 23:11\nДнес постъпваме в система, която ни показва, че трябва да действаме към отдаване, към връзка между нас, към връзка с групата и към едно ново преобразование. Намираме се в криза: не лично ние, които изучаваме кабала, а светът. От къде произлиза всичко? Какво е кризата? Това е усещането на световния егоизъм относно системата, която започва да се проявява в нас, както една снимка се проявява на фотографически лист. Постепенно, като от мъгла, се появява нова картина, която не ни съответства.\nИзведнъж свойствата на светлината, отдаването, връзката помежду ни, се пораждат в нас, докато егоистичните, индивидуалните свойства (отблъскването, използването един друг) съществуват в нас. Противостоенето на тези две системи и тяхното въздействие една на друга образуват огромна, многообразна, нова конструкция: от една страна, егоистичната система, а от друга, алтруистичната.\nТака никога не е било с нас. Винаги сме имали само една егоистична сила и сме работили в нея. Желанията са се появявали в нас и сме ги реализирали. Мислили сме си, че това е всичко: искали сме да се развиваме, да действаме, да работим, да правим всичко.\nЗащо? Защото се отъждествяваме с възникналия егоизъм, който се развива в нас, с нашите желания. В нас не са възниквали въпроси за техния произход, защото сме ги чувствали като наши собствени: аз искам това и това, и това. В мен не е съществувал въпросът „защо аз искам това?”. Аз искам. Не усещам, че някой ми дава тези въпроси, „вкарва” ги вътре в мен и започвам да работя. Не! Напълно се сливам с тези желания: чувствам се като едно цяло с тях. Това са моите желания, които се зараждат в мен: аз искам.\nКак изведнъж се е случило това? Аз съм едно обикновено животно с естествени, инстинктивни, малки желания, необходими за съществуването ми. И изведнъж в мен възникват нови егоистични желания, свързани с развитието на технологията, обществото, семейството, образованието, възпитанието, културата, банките, финансите и икономическите връзки между нас, търговията и обмена, откриването на нови земи, развитие, общуване. От къде се е развило това в човека в сравнение с животните, които не се развиват по този начин?\nРаботата е там, че нашият егоизъм се развива през цялото време и ни подтиква все повече и повече да реализираме своите нови желания. Не чувствам, че зараждащите се в мен желания идват отвън. Усещам, че те се появяват в мен и затова се впускам да реализирам така наречените „мои” желания.\nВсъщност това не са мои желания. Просто не чувствам, че не са мои и затова се впускам напред и действам. Не усещам, че съм като един малак механичен заек, който се навива с ключ и подскача. Не усещам това до правилния момент – до днес.\nОт виртуалния урок, 25.09.2011\nFiled under: Духовна работа, Криза, глобализация, Развитие на егоизма, Свобода на волята | Add Comment →\nСкритата сила на мисълта


Как се изчисляват задълженията за данък върху заплатите\nЗадължението за данък върху заплатите се състои от данък социално осигуряване, данък Medicare и различни удържани данъци върху дохода. Задължението съдържа данъци, които се плащат от служителите и данъци, които се плащат от работодателя. Работодателят удържа данъците, които се плащат от служителите, и ги превежда на съответните държавни органи, заедно с данъците, които се плащат от компанията. По този начин работодателят действа като агент на правителството, тъй като събира данъци върху заплатите от служителите и ги превежда на правителството. Задължението за данък върху заплатите се състои от двете групи данъци, тъй като работодателят е отговорен да ги преведе на правителството. Служителят не носи отговорност за плащане на данъци, пряко свързани с заплата.\nЗадълженията за данък върху заплатите, които се плащат от служителите, са:\nДанък за социално осигуряване. Това е определено на 6,2% от заплатите на служителя и е ограничено до коригиран с инфлацията размер на заплатите на човек (който се увеличава всяка година).\nДанъчна ставка на Medicare. Това е определено на 1,45% от заплатата на служителя. Той се прилага за всички нива на заплата, тъй като няма ограничение върху него.\nУдържане на държавен и местен данък върху дохода . Това технически не е данък, а по-скоро авансово плащане на правителството върху данъка върху доходите, който служителите ще изчисляват след края на данъчната година.\nЗадълженията за данък върху заплатите, които се плащат от работодателя, са:\nДанък за социално осигуряване. Тази сума съвпада с това, което са заплатили служителите.\nДанъчна ставка на Medicare. Тази сума съвпада с това, което са заплатили служителите.\nДанък за безработица . Този данък може да бъде значителен, в зависимост от историята на съкращаване на компанията. Историята на съкращаването на голям брой служители в близкото минало може да предизвика значителен държавен данък. Част от данъка за безработица се плаща на държавното правителство, а по-малка сума на федералното правителство.\nОсвен това градът или окръгът, в който се намира компания или пребивава служител, може да начисли други данъци. Например, град може да начисли данък върху главата за всяко лице, наето в границите на града.\nКогато ведомостта за заплати е възложена на външни изпълнители, доставчикът на ведомост изчислява всички тези данъци и ги внася от името на работодателя, като по този начин ефективно елиминира натоварването на работодателя по отношение на изчисляването на задълженията за данък върху заплатите.\nАгрегираната данъчна ставка, която работодателят плаща, има тенденция да намалява до известна степен в течение на една календарна година, тъй като някои данъци са ограничени до определена сума от заплатите на служителите и не се прилагат за компенсации, получени над ограничението. По този начин служителите с по-висока компенсация са склонни да плащат малко по-ниска данъчна ставка върху доходите си по-късно през годината, което се отразява в съответстващите данъци, които работодателят плаща.


Нана - мисията продължава ЛИЦА И СЪБИТИЯ\nMinotti – неподражаемият италиански стил НЕЩАТА ОТ ЖИВОТА\nОснована през 50-те години на миналия век от Алберто Миноти като малка семейна фирма, днес италианската компания Minotti е разпознаваем бранд по целия свят.\nХолистичен дизайн - новото в интериора НЕЩАТА ОТ ЖИВОТА\nDior - новите дрехи на краля НЕЩАТА ОТ ЖИВОТА\nЛуксозна елегантност отвъд океана НЕЩАТА ОТ ЖИВОТА\nПредставяме ви интериор на къща в Маями, който предстои да бъде реализиран. Проектът е дело на EXTRAVAGANCE design, студио за интериорен дизайн, носител на престижни международни награди.\nЕлизабет Париш - куражът на „нулевия пациент“ КРАСОТА И ЗДРАВЕ\nМожем ли да забавим стареенето чрез промяна на гените? Можем ли да говорим за генно подмладяване?\nХармония, за която мечтаем НЕЩАТА ОТ ЖИВОТА\nЗвездите и техните кучета: приятели до края на живота ЛИЦА И СЪБИТИЯ\nКодовете на модерния лукс НЕЩАТА ОТ ЖИВОТА\nEVA гостува в семейния дом на Христина Тотева\nД-р Людмила Емилова: Да остаряваш е привилегия ЛИЦА И СЪБИТИЯ\nСъвременната медицина няма защо да търси отговорите на въпросите за дълголетието и младостта в методите на генното инженерство. Природата отдавна е дала тези отговори\nМасимо Пиератели между историята и съвремието НЕЩАТА ОТ ЖИВОТА\nФлоренция - красивият „капан“ на Ренесанса НЕЩАТА ОТ ЖИВОТА


Картичкофурии: Картичкофурийско предизвикателство 249 - "Любов"\nДнес е неделя, а в Картичкофурии стартира първото предизвикателство за 2015г.\nТова е първата промяна, с която ще стартират предизвикателствата в блога.\nВсеки месец на 1 число в Картичкофурии ще стартира едно предизвикателство, на което спонсор ще бъде някой от българските магазини за крафт материали и инструменти. Предизвикателството ще продължава 1 месец и в него ще може да се участва със всякакви хартиени проекти - картички, тагове, АТС-та, албуми, тефтери, каквото желаете.\nЗа първи път в Картичкофурии искам да ви представя един сравнително нов онлайн магазин, с чийто материали можете да предадете завършеност и оригиналност на всеки ваш проект - лазерно изрязани фигурки от бирен картон. Неговият екип е мил, много експедитивен и винаги откликват на желанията на своите клиенти. Заповядайте в първото предизвикателство на Craft Елементи!\nЗдравейте, мили дами и господа,\nПърво предизвикателство за годината и наше първо участие в Картичкофурии - за нас е чест! :)\nИ като всяко начало, редно е да се представим. Craft Елементи е онлайн магазин за творчески материали, по-конкретно - лазерно изрязани фигурки от бирен картон. Те са подходящи за декорация при скрапбукинг, а също и при декупаж. Лесни са за обработка, могат да се боядисват, ембосват, оцветяват с мастила, антични и вакс пасти или пък да се използват в натуралния им вид. Със сигурност много от Вас вече са ги използвали в проектите си и са открили и други начини за преобразяването им. :)\nЗаповядайте във фейсбук страничката ни Craft elementi, за да следите изненадите, които сме Ви замислили занапред. Ето тук е и онлайн магазинчето ни: www.craftelementi.com.\nСтига толкова за нас, нека да преминем към тазмесечното предизвикателство.\nТемата е: "Любов". НО..! Не Ви ограничаваме само в предстоящия празник на влюбените, а Ви даваме свободата да ни покажете любовта през Вашите очи. Било то към половинката Ви, към детето, към майката или просто към нещо любимо в света, който ни заобикаля.\nПобедителят ще получи ваучер за пазаруване в магазин Craft Елементи на стойност 25 лв.\nНадпис "Обичам те" с птички.\nОвална винтидж рамка 3\nВ проекта е използван - Орнамент 1\nОчакваме с нетърпение да видим какво ще ни покажете! Успех на всички! :)\nКрайният срок за участие е 23,59ч на 28 февруари.\nПубликувано от Картичкофурии в неделя, февруари 01, 2015


Автор: Никола Овчарски 09 ян. 2013 / 13:31\t | 0 Прочетено 1 277 пъти\nНа CES 2013 Lenovo обновиха голяма част от своите лаптопи като например ThinkPad Edge E431 и E531, които наследяват популярните и сравнително достъпни E430 и E530. Промяна спрямо предишното поколение има при тракпада, където са премахнати бутоните за работа с TrackPoint. Сега те са вградени в самия тъчпад, а не се намират над него и може би тази промяна ще стане стандарт за бъдещите ThinkPad модели, което може да не се хареса на абсолютно всички потребители.\nС E430 и E530 дебют прави и нова система за зареждане OneLink, която използва един кабел за захранване, видео и пренос на данни. Lenovo показаха и OneLink dock, който разполага с четири USB порта, HDMI и Ethernet порт. OneLink също ще стане стандарт за бъдещи ThinkPad модели, така че може да очакваме още аксесоари.\nРазликата между ThinkPad Edge E431 и E531 е само в диагонала на екрана – 14 и 15 инча съответно, както и максималната резолюция – 1600х900 и 1920х1080. По-скъпите модели ще предлагат и touch screen. Техническите характеристики са еднакви: до Intel i7 процесор, до 16GB оперативна памет и 1TB HDD, NVIDIA видеокарти, USB, Ethernet, HDMI, VGA и аудио жакове.\nДоставките ще започнат през месец май, като цените в САЩ започват от $539, а цената на OneLink dock е $99 долара.


Бързото ходене може да подобри здравето ви | Ezine.bg\n»Бързото ходене може да подобри здравето ви\nСпоред 40-годишно проучване, публикувано в JAMA Network Open, скоростта на ходене може да има пряка връзка с вашето здраве и цялостната когнитивна функция на мозъка.\nПроучването показва, че колкото по-бавно ходи човек през живота си, толкова повече се повишава риска от преждевременно стареене. Изследването е проведено по специално изработена скала с 19 критерия с 1000 души, родени през една и съща година в Дънидин, Нова Зеландия.\nИзследването е продължило през целия им живот, но с особено ударение върху последните две години - 2017-2019г., след навършване на 45-годишна възраст.\nСпоред него, състоянието на белите дробове, зъбите и имунната система също е по-лошо при хората, ходещи бавно.\nСпоред един от учените, участвали в проучването - д-р Расмусен, това, което най-много ги е очаровало, е връзката между скоростта на ходене и когнитивните функции при 3-годишните деца.\nСпоред това, което са открили, скоростта на ходене в ранна детска възраст оказва дългосрочен ефект върху здравето им и в средна възраст. Казано накратко бързото ходене подобрява здравето.\nТова, което може да се прогнозира след направеното изследване, е колко бързо ще върви един човек на средна възраст според начина, по който ходи като дете.\nСъщо така са отбелязани разлики от 12 точки в коефициента на интелигентност при хора, които вървят със средна скорост на походка от 1, 21 метра в секунда и бързите с 1, 75 метра в секунда.\nД-р Расмусен казва, че скоростта на походката е не само показател за стареене, но и показател за здравето на мозъка през целия живот.\nЗа изследователската общественост и особено за тези, които изучават и лекуват мозъка и в частност онези, които се занимават със заболявания като деменция например, това е важно.\nИ не толкова, защото не са съществували подобни предположения, а защото сега имат база за по-подробни изследвания.\nВ бъдеще д-р Расмусен и нейните колеги ще задълбочат проучването си и ще се насочат към въпроса кое е първо - бавната походка или пониженото здраве, т.е. дали лошите когнитивни функции причиняват бавната походка или обратното.\nЦелта им е също така да разширят кръга от учени, които да работят с тях, за да приложат откритието си към съвременните медицински практики.\nПо този начин ще установят дали и как походката може да бъде използвана като лесен начин за тестване на ефекта от лечение на дадено мозъчно заболяване. За момента са проведени само отделни превантивни тестове при пациенти на средна възраст, при които засега не се забелязват проблеми.\nПрактическо приложение на изследването\nСигурно се питате какво можете да правите с тази информация. Не е тайна, че навиците оказват влияние на живота ни и на физическите ни функции. Това, което д-р Майкъл Ормсби казва е, че трябва да бъдем физически активни.\nИ тази физическа активност трябва да започва още в ранна възраст и никога да не спира. Независимо колко сте натоварени, винаги трябва да намирате време да се движите. Едва ли са ви необходими още доказателства за това, че бързата походка подобрява здравето ви.\nМного добра идея е да правите упражнения, за да забравите за лекарствата. Прилагането им още в ранните години може да бъде добра превенция срещу определени болести.\nПодобни тестове, свързани със скоростта на походката, могат и се използват както у дома, така и в кабинетите на докторите за определяне наличието на проблем, който да изисква допълнителни изследвания.\nОткритията на описаното по-горе изследване биха били от огромно значение за бъдещето на медицината и особено на неврологията.\nИ докато учените задълбочават изследването в области като социално-икономическа ситуация на изследваните начин на живот, навици и пр., обикновените хора могат да променят житейските си привички и да обърнат повече внимание на физическата активност вместо на застоялия начин на живот, с който сме свикнали.\nЕстествено, тук говорим за регулярна и здравословна физическа активност, без да изпадаме в крайности. Пример за такава е точно бързото ходене.


Двадесет и осем глави\nВ крайна сметка, Господ разполага. Вярвам в Божието разположение. Знам, че няма да ме остави с недовършена работа. Господ дава ръце на хората, за да си вършат собственоръчно работата. И други работи дава, но никой не ги оползотворява както трябва.\nОт известно време не стоя пред огледалото в банята. Имам чувството, че очите ми са сини. Искам да ги сваля от лицето и да измия този воднист цвят под силна струя вода. Иначе съм добре. Справедливостта ми е нахранена и приспана. Минавам от време на време да погледна да не си е отвила гърба. Гледам и да не се задуши. Болките трябва да дишат, за да зараснат. Те са открити рани. Грижа се и за болките си. Прибрах драната си, струпясала същност. Цялата е в цикатрикси. Препоръчвам пластична операция. Все повтарям на болните вътре в мен: Животът е прекрасно място! Трябва да оцелеем.\nИзлиза, че животът наистина е прекрасно място. Всички ме питат как живея без работа и пари. И аз се чудя как го правя, но го правя добре. Жива съм. Очертава се да остана детето на мама и татко завинаги. Не е приятно да си зависим, но имам толкова малко нужди, че просто е смешно да говоря за тях. Преди да се превърна в ангел неземен, отивам в един женски метох. Ще опитам да стана послушничка.\nМанастирите са приказни оазиси на Божественото присъствие. Казват, че Бог го няма. Не знам. Виждам райска градина и чувам тишината да пее. Събуждат ме славеи зад каменни зидове, зад ниски дървени вратички, сред недокоснати треви расте като дребен паразитен храст дървото на познанието. Сърцето ми пее с монахините сутрешни молитви и болките ми отлитат в нищото. Да. Този рай е единственото място, където мога да остана насаме с ранената си справедливост. Но! Винаги има НО. Но, за да остана тук, не бива да съм пожелавала смъртта на ближния. Смъртта на ближния съм я вкусвала. Според църквата всеки е ближен. Не го вярвам. С Бог бих се разбрала по този въпрос, но с църквата не мога. Разделям се с рая. Поредното място, от което си тръгвам сама.\nИмам толкова малко нужди, че не съм и бедна. От мене в тази държава не става нищо. Когато пиенето пречи на работата - смени си работата. Когато нямаш място в една държава - смени държавата. Нищо не се е променило. И сегашните гимназисти искат да избягат в Австралия. Следващите също ще искат. И по-следващите. Преди е било много лесно. Не му харесват на едно племе земята и съседите, вдига си палатките и се преселва на друго място. Основава си нова държава. Земя дал Бог. После хубавите парчета ги налапали хубавите племена и си ги пазели като живота. На обречените да го духат, им останала обречена земя и те можели да си основат само обречени държави. Колкото по-обречени, толкова по-курназ.\nКъде да отидем да си основем една прилична държавица? Шепа хора сме ние, обречените. Гледам картата на света. Сахара и Хималаите стоят празни. Я срещнеш човек на квадратна миля, я не. Няма синеоки хора, няма загрижени партии, няма дори обикновени хора за една манифестация. Две прелестни места на земното кълбо. Предимството на Сахара е, че можеш да си строиш пясъчни кули до побъркване и няма кой да ти ги настъпи. Има свободни места и в блатистите области по течението на Амазонка. Но там пък има пирани. Рибки-пиранки, хора-пиранки. Едните ръфат тялото, другите душата. Хигиенисти на природата.\nБрат ми гледа рибки-неонки. В отново общата ни стая мирише на застояла вода и разбити лични животи. Не му е лесно. И той остана с диплома и нищо друго. Разбирам го, но не мога да му кажа колко е просто, колко малко усилия се изискват, за да се събуди справедливостта. Трябва сам да си открие главния корен. Сам. Виж, ако злото го настигне и го заплаши...\nКотката ми изчезна. Търсих я много време. Намерих една ранена. Кръстих я Стана. Не е моята котка, но ще си свикнем. Не е човек, ще се разберем. Вечер й пея: "Станиното лице, мамо, на лимон мирише. На лимон мирише, мамо, и на жълта дюля." Мисля, че й харесва. Пея й "Разболя се лисичката". Харесва й.


Какво искате за коледа - Размисли и страсти - BulForum.com\nКакво искате за коледа\nBy vikktorpenchev, December 9, 2018 in Размисли и страсти\nМоже би това, което искате за Коледа, ще даде идея на друг и обратното - нека който вече е измислил подаръци, да сподели за какво се е сетил.\nНе се притеснявам, че приятелката ми ще прочете форума, за това започвам първи:\n1. Няколко дена след като списъкът с държави беше обновен, поръчах фотоалбум от Google Photos, който вече е достъпен за България. Поръчах на 2.12, на 5.12 е изпратена от Германия. Цената за 20 страници, меки корици 18х18 е 26 лв. Доставката е 12 лв. Всяка допълнителна страница извън тези 20 страници е по 1.50 лв. Разчитам, че Google няма да ме разочароват. Според тракинга на 7.12 е била на терминала в Германия......\n2. Купил съм оригинална Janga от amazon.fr, от черният петък. Мисля, че тази игра е забавна и позволява игра от 2-ма човека. Има семейни игри, които не са толкова интересни, когато играят само 2ма човека. Мисля, че за зимата е идеална.\n3. Смятам да поръчам билети за Hills of Rock..... и без друго смятам да го посетим, и без друго ще трябва да ги купя, така поне ще е допълнение към подаръците\nКакво искам? Обичам техника. Надявам се на нещо електронно. Харесал съм си един Smart часовник Fossil. Всъщност той е хибрид. amazon.fr amazon.de напоследък ги предпочитам през amazon.co.uk\nJenga в оригинал я има и по Българските магазини между другото. Аз лично съм я виждал.\nНищо не искам аз. Всичко съм си купил.\nАко трябваше да избирам, бих си пожелал GunPla модел. Видях ги на КомикКон за първи път и ахнах. Страхотно хоби. Проблем е, че няма къде да го сложа.\nПреди 2 години получих от моделите за сглобяване на UGEARS, после си купих сам и пак бих си купил, освен това стават за подарък за мъже на всякаква възраст\nНе ги намирам тия модели на Ugears. Какъв имаш ти?\nАз говоря за тези. Към 40см са високи.\nСлед като открих, че ми се е сцепил курбела....\nEdited December 10, 2018 by Antares\nИскам ей тая красавица в точно тоя цвят\nEdited December 11, 2018 by HEMO\nДай някакви по-реалистични желания де.\nОсвен ако това не е модел в мащаб. Между другото, има доста детайлни модели на мотори. Виждал ли си ги? Изглежда точно като това на снимката. Ако бях запален и имах къде да си сложа един, бих си купил. Не са скъпи даже.\nИмам таймера и сандъка. В книжарница Orange ги има на живо, иначе в store bg може да има по-добра цена, но според мен разликата няма да е голяма. Хфърлил съм око на сейфа...\nМиналата година беше мой...за цяла седмица.Разменихме си моторите с един приятел,дадох му моя(пак 600-ка но туристическа,с място за багаж и втори човек)да ходят с жена му на море в Гърция,остави ми неговия.Същия модел,същия цвят купен чистак нов от магазина.Като гушнеш тия 120 кончета веднъж,усетиш дъха на 100+ октанов бензин,разпъващото ръцете ускорение...как да си купя макет бе майна :-(\nАааааааааааааа. Оффф, аз мислех, че говориш за GunPla модели, защото го написа точно под моето мнение.\nЗнам ги тези ребуси.\n...как да си купя макет бе майна :-(\nЕм да си онанираш на него докато си вземеш големия модел.\nКолко върви тоя мотор нов?\nНякоя жена няма ли да се включи?\nТова подаръците нямат значение за жените е пълна глупост. Всяка жена иска нещо скъпо. И това "ти си ми най-големия подарък" означава, че подаръкът не е достатъчно скъп.\nНе е важно да е от сърце, важното е да е скъп.\nАко не можеш да си позволиш скъп подарък, поне можеш да я пръснеш от секс, така че да ходи трудно поне ден! :lol: Аз честно казано не знам какво искам. Може някой да ми купи едни джанти за колата да не давам пари аз, ще е много добре\nМоже някой да ми купи едни джанти за колата да не давам пари аз, ще е много добре\nМного стереотипно. Не знам по каква причина, но колата за мен не е най-важното нещо. Не обичам да гледам авто-неща на щанда в кауфланд или практикер, докато половинката ми пазарува. Но повечето биха се зарадвали на джанти, наистина. Дано подаряващият има сила да ги вкара под елхата.\nЕто я жената\nАз съм далеч от мисълта за скъп подарък.\nВече искам неща, само от които имам нужда. В конкретния случай това са дрехи и обувки...\nВ конкретния случай това са дрехи и обувки...\nТова не е коледно желание. Това си е нещо което всяка жена иска всеки един ден и то без да се взима предвид колко налични вече има налични в гардероба.\nНаличните са адски малко, дори по мъжките стандарти.\nИ да искам всеки ден, пиша го като коледно желание, защото вече се случва адски рядко.\nEdited December 11, 2018 by gal4enceto\nНаличните са адски малко дори по мъжките стандарти.\nМи не знам какви са "мъжките стандарти", аз имам шест чифта обувки, от които едните са туристически, само за планина, други са ми само за колоездене, третите са футболни, а четвъртите са ски обувки\nНищо не са Аз имам 2 чифта за тренировки и още 10-15 за ежедневни + 1-2 официални за костюм\nО, да, забравих тия, дето бях на сватбата с тях. Дето съм ги обувал само още веднъж - за сватбата на брат'чеда. И едни за бягане забравих\nАз си поисках това -\nТо дойде, изключително финна разшивка и подробен детайл на отливката. Ама фото ецовете му още ги няма, та душевната чикия да е пълна


София. Призовавам политическите партии към коректност, животът е по-важен от политиката и резултатите от следващите избори. Това каза служебният министър на здравеопазването Стойчо Кацаров в интервю за предаването „Денят започва“ по БНТ.\n„Засега не сме стигнали дотам да няма къде да приемам хора за лечение, но ако не се стегнем всички, може да стигнем и до такъв момент“, заяви Кацаров.\n„Няма предложение да се тестват деца. Днес разширеният Съвет по епидемиология ще разгледа тези въпроси, но такова предложение за децата няма. Не съжалявам за никое решение, което сме взели. През цялото време, смятам че сме действали правилно в една много трудна ситуация. Ако всички не участваме в този процес, резултатът няма да бъде успешен“, посочи министърът.\n„Държавата от миналата година от 1 ноември или декември заплаща всички тестове, които се правят в държавата. Министерството на здравеопазване постоянно купува тестове. Милиони тестове вече са закупени. Цената, която НЗОК плаща на лабораториите, се определя на преговори между БЛС и НЗОК. В нито един момент не съм имал усещане, че изпускам контрола. Искам да призова и политическите партии към коректност. Намираме се в много тежка ситуация, моля ги да се съобразяват с това нещо. Животът е по-важен от политиката и резултатите от следващите избори. Не се взимат политически решения. Изцяло заповедта ми се основава на мнението на експертите и то е водещото“, каза още Кацаров.\n„Валидността на сертификатите е определена от ЕК. Ваксината не предпазва 100% от заразяване, но 100% от тежко протичане. Апелирам гражданите да съдействат, за да бъде контролът ефективен“, посочи той.\nСофия. От 1 ноември миналата година досега в болници в страната са постъпили над 150 000 души, от тях над 20 000 са починали в болницата Това каза служебният министър на здравеопазването Стойчо Кацаров в интервю за предаването „Денят започва“ по БНТ.„Преценката дали един пациент да се лекува в болница, или вкъщи се прави винаги. Дори всички легла на болницата да са свободни. ...


Никола Димитров: Нито България, нито някой друг може да ни каже какъв език говорим - News.bg\n"След завършването на процеса в Обединените нации, нито България, нито която и да било друга държава в света може да ни казва какъв език говорим. Това е наша работа и в този смисъл Договорът за приятелство всъщност казва, че ние очевидно имаме различия в контекста на историята, ще формираме комисия историците да разговарят за тези различия, а ние като политика и като правителства ще работим за бъдещето, ще сътрудничим и между другото ще имаме подкрепата на България за членство в НАТО, което се случи и сме благодарни за това, и ще имаме тяхната помощ на европейския път, член 2 от Договора за приятелство".\nТова каза вицепремиерът по европейските въпроси в правителството на Република Северна Македония Никола Димитров в интервю за македонската агенция МИА.\nПолитически чувствителни въпроси се решават по-трудно преди избори и по време на кампания, заяви Димитров в отговор на въпрос дали очаква напредък в разговорите с България след завършването на изборите, които се предвиждат да са през март.\nВ интервюто Димитров посочва, че Република Северна Македония има с България истински интерес за приятелство и за превъзмогване на различията. Според него въпросите, които поставя България, нямали правна основа.\nПрипомняме, България иска само да се спазват договорките от Договора за приятелство и добросъседство между България и РС Македония.\nИнициативата е по проекта "Български коледни празници"\nЕвропейският съюз не може да си позволи лукса и тази 2021 година да премине така, като премина 2020 година, с неуспех в разширяването, заяви Димитров. Според Димитров Португалия, която е ротационен председател на ЕС, ще бъде заинтересувана да продължи усилията на Германия по отношение на разширяването. Берлин също декларира, че остава посветен на въпроса с разширяването на ЕС.\nна 09.01.2021 в 01:23:54 #4\nПък кой Ви брой Вас за живи бре братко! Че и нас. Плямпай си ако искаш на Зулу, мислиш ли ,че на нас ни пука. Едно е ясно......, какъвто и да Ви е езика е доста разбираем за нас. Това няма как да го измените.\nна 08.01.2021 в 17:02:45 #3\nНикола, говориш югозападен български диалект. И името ти, личното и фамилното, е също българско. Ако си от македонската част на България, фамилията ти щеше да е Димитровски. Твоята фамилия, Димитров, е най-популярната фамилия в България, следвана от Иванов, Георгиев и Петров.\nна 08.01.2021 в 15:59:58 #2\nПоставяните от България въпроси нямали правна основа... Правната основа е договорът между двете държави и договорът за функциониране на ЕС. Дори да го нямаше първият, вторият предоставя на България, като страна член, суверенното право по своя преценка (направена ако щете и с гадаене на кристално кълбо) да се съгласи или да откаже приемането на нов член на съюза. Така че, висшия дипломат на Република Северна Македония, ако му е тежко да приеме истината, да иде де се ши*а.\nна 08.01.2021 в 15:37:33 #1\nТози смешник да вземе да прочете значението на дума език и после да каже дали това което говори е език или диалект ?!\nНачало / У нас / Политика / Никола Димитров: Нито България, нито някой друг може да ни каже какъв език говорим